ai4bharat/Pralekha huggingface dataset:
ప్రధాన మంత్రి కార్యాలయం
ఎన్ఐపిఇఆర్అహమదాబాద్ ప్రారంభం సందర్భం లో అభినందనపూర్వక సందేశాన్ని పంపించిన ప్రధాన మంత్రి
ఆరోగ్య శాఖ కేంద్ర మంత్రి శ్రీ మన్ సుఖ్ మండావియా చేతుల మీదు గా ఎన్ఐపిఇఆర్ అహమదాబాద్ ప్రారంభం అయిన సందర్భం లో ఒక అభినందనపూర్వక సందేశాన్ని ప్రధాన మంత్రి శ్రీ నరేంద్ర మోదీ పంపించారు.
జ్ఞానం, విజ్ఞానశాస్త్రం మరియు పరిశోధన ల కు ఒక శక్తివంతమైనటువంటి సేతువు గా ఎన్ఐపిఇఆర్ అహమదాబాద్ పనిచేస్తూ, ఔషధ నిర్మాణ సంబంధి రంగం లో భారతదేశాన్ని ఆత్మనిర్భరత కలిగింది గా దిద్దితీర్చడం లో ఒక ముఖ్యమైన పాత్ర ను పోషించగలుగుతుందన్న విశ్వాసాన్ని ప్రధాన మంత్రి వ్యక్తం చేశారు.
ఆయన ఎక్స్ మాధ్యం లో -
‘‘అనేకానేక శుభాకాంక్షలు. జ్ఞానం, విజ్ఞానశాస్త్రం మరియు పరిశోధన లకు సశక్త సేతువు లా ఎన్ఐపిఇఆర్ అహమదాబాద్ రూపొంది, ఔషధ నిర్మాణం సంబంధి రంగం లో భారతదేశం ఆత్మనిర్భరత్వం కలిగింది గా నిలవడం లో ముఖ్య పాత్ర ను పోషించగలుగుతుంది అని నేను విశ్వసిస్తున్నాను.’’ అని పేర్కొన్నారు.
(Visitor Counter : 7
ప్రధాన మంత్రి కార్యాలయం
‘మన్ కీ బాత్ 2.0’ యొక్క 9వ భాగం లో ప్రసంగించిన ప్రధాన మంత్రి
వలస జాతుల పై ఏర్పాటైన సిఒపి సమ్మేళనాని కి భారతదేశం అధ్యక్షత వహిస్తున్న తరుణం లో ప్రజల ను వారి సూచన లు వెల్లడించవలసింది గా కోరిన ప్రధాన మంత్రి
ప్రధాన మంత్రి శ్రీ నరేంద్ర మోదీ ‘మన్ కీ బాత్ 2.0’  కార్యక్రమం యొక్క 9వ భాగం లో దేశ ప్రజల ను ఉద్దేశించి ప్రసంగించారు. మన పూర్వీకుల వద్ద నుండి మనకు వారసత్వం గా సంక్రమించినటువంటి విలువ లు మరియు జ్ఞానం ఏవయితే ప్రతి ఒక్క ప్రాణి పట్ల కరుణ ను, ప్రకృతి పట్ల ఎల్లలు ఎరుగని ప్రేమ ను కనబరచాలని ఉద్ఘోషించాయో, ఇవి మన సంపన్న సాంస్కృతిక వారసత్వం లో ఒక భాగం గా ఉందని ప్రధాన మంత్రి అన్నారు.
వలస జాతుల కు స్థిరమైన ఆవాసాల ను సృష్టించడానికి భారతదేశం చేస్తున్న కృషి ని కాన్ఫరెన్స్ ఆఫ్ పార్టీజ్ -13 సమ్మేళనం ఇటీవల గాంధీ నగర్ లో జరిగి న సందర్భం లో ప్రశంసించడమైందని ప్రధాన మంత్రి పేర్కొన్నారు. “ భారతదేశం ఎన్నో వలస జాతుల కు సంవత్సరం పొడవునా ఆశ్రయం గా నిలుస్తున్నది. 500కు పైగా వివిధ పక్షి జాతులు వేరు వేరు ప్రాంతాల నుండి తరలి వస్తున్నాయి” అని ఆయన గుర్తుకు తెచ్చారు. రాబోయే మూడు సంవత్సరాల కాలాని కి గాను వలస జాతుల పై నిర్వహించేటటువంటి సిఒపి సమ్మేళనాని కి భారతదేశం అధ్యక్ష స్థానాన్ని వహిస్తుందని ఆయన చెప్తూ, ఈ అవకాశాన్ని మరింత ప్రయోజనకరం గా తీర్చిదిద్దుకోవడం కోసం ఈ తరహా ప్రయత్నాల కు సంబంధించిన సూచనల ను, సలహాల ను వెల్లడించవలసింది గా దేశ ప్రజల కు విజ్ఞప్తి చేశారు. మేఘాలయ లోని ఒక అరుదైన మత్స్య జాతి ని గురించి కూడా ఆయన ప్రస్తావించారు. “మనం అటువంటి అనేక మార్మికతల తో చుట్టుముట్టబడివున్నాము. వీటి ని ఇప్పటి కీ ఇంకా ఛేదించడం మిగిలే వుంది. ఈ కోవ కు చెందిన గూఢ అంశాల ను అన్వేషించడం కోసం తీవ్ర ఉద్వేగం తో కూడిన పరిశోధన అవసరపడుతుంది” అని ఆయన అన్నారు.
తమిళ కవయిత్రి అవ్వయ్యార్ ‘‘కట్రదు కైమాన్ అళవు కళ్ళాదదు ఉళగళవు’’ అన్నారు.. ఈ మాటల కు ‘‘మనం తెలుసుకొన్నదంతా కేవలం ఒక గుప్పెడంత ఇసుక; మనకు తెలియనిది ఏమిటంటే అది దానంతట అదే ఒక విశ్వం అంత గా ఉంటుంది’’ అని భావం అని ప్రధాన మంత్రి చెప్పారు. ఈ దేశం లో గల జీవవైవిధ్యం విషయం లోనైనా ఇదే సంగతి వర్తిస్తుంది అని ఆయన అన్నారు. మీరు మరిన్ని అంశాల ను తెలుసుకొంటే మీకు తెలియనిది ఎంత ఉంది అనేది మీరు మరింతగా గ్రహించగలుగుతారు అంటూ ఆయన వివరించారు. మన సంపన్నమైనటువంటి జీవ వైవిధ్యాన్ని పరిరక్షించుకోవాలని ఆయన పిలుపునిచ్చారు. ఇది యావత్తు మానవ జాతి కి ఒక విశిష్టమైన నిధి వంటిది అని ఆయన పేర్కొన్నారు.
ప్రధాన మంత్రి కార్యాలయం
మన దివ్యాంగసోదరీమణుల, దివ్యాంగ సోదరుల ధైర్యం మరియు కార్యసాధనల ను దివ్యాంగ జనుల అంతర్జాతీయదినం సందర్భం లో ప్రశంసించిన ప్రధాన మంత్రి
మన దివ్యాంగ దివ్యాంగ సోదరీమణుల, సోదరుల ధైర్యం మరియు కార్యసాధనల ను దివ్యాంగ జనుల అంతర్జాతీయ దినం సందర్భం లో ప్రధాన మంత్రి శ్రీ నరేంద్ర మోదీ ప్రశంసించారు.
ప్రధాన మంత్రి అనేక ట్వీట్ లలో -
‘‘దివ్యాంగ జనుల అంతర్జాతీయ దినం నాడు నేను మన దివ్యాంగ సోదరీమణుల, మన దివ్యాంగ సోదరుల ధైర్యాన్ని, వారి కార్యసాధనల ను ప్రశంసిస్తున్నాను. మా ప్రభుత్వం దివ్యాంగ జనుల కు అవకాశాల ను కల్పించింది; ఇంకా వారిని ముందుకు పోయేటట్టు సమర్ధులను గా తీర్చిదిద్దడం కోసం అనేక కార్యక్రమాల ను చేపట్టింది.’’
‘‘మా ప్రభుత్వం కూడా వారికి సదుపాయాల ను అందించడం పైన శ్రద్ధ తీసుకొంటున్నది, మరి అది ప్రముఖ కార్యక్రమాలు, ఇంకా తదుపరి తరం మౌలిక సదుపాయాల నిర్మాణం లో ప్రతిబింబిస్తున్నది. నేను దివ్యాంగ జనుల జీవనం లో సకారాత్మకమైనటువంటి మార్పు ను తీసుకు రావడం కోసం క్షేత్ర స్థాయి లో పాటుపడుతున్న వ్యక్తులు అందరి ని కూడాను మెచ్చుకొంటున్నాను.’’ అని పేర్కొన్నారు.
(
ఆర్థిక మంత్రిత్వ శాఖ
ఐజీఐ విమానాశ్రయంలో రూ.16.98 కోట్ల విలువైన 1,698 గ్రాముల కొకైన్ స్వాధీనం చేసుకున్న డీఆర్ఐ
మాదక ద్రవ్యాల రవాణాపై ఉక్కుపాదం మోపుతున్న 'డైరెక్టరేట్ ఆఫ్ రెవెన్యూ ఇంటెలిజెన్స్' , నిన్న, నైరోబీ నుంచి వచ్చిన కెన్యా ప్రయాణికురాలి నుంచి దిల్లీ ఐజీఐ విమానాశ్రయంలో కొకైన్ స్వాధీనం చేసుకుంది.
తాను మాదక ద్రవ్యాలు తీసుకెళ్లడం లేదని తొలుత ఆమె బుకాయించింది. అయితే, ఆమె సామగ్రిని డీఆర్ఐ అధికారులు పరిశీలించగా దాదాపు 1,698 గ్రాముల కొకైన్ దొరికింది. దాని విలువ అంతర్జాతీయ మార్కెట్లో దాదాపు రూ.17 కోట్లు ఉంటుందని అంచనా. దిల్లీ నుంచి మరికొన్ని గంటల్లో ముంబైకి వెళ్లే విమానం టిక్కెట్ కూడా ఆమె వద్ద దొరికింది. ఆ కొకైన్ను ముంబైకి తరలించాలన్న ఆమె ఉద్దేశాన్ని ఆ టిక్కెట్ సూచిస్తుంది.
ఆ తర్వాత, కచ్చితమైన ప్రణాళిక ప్రకారం చేపట్టిన ఆపరేషన్ ఫలితంగా మాదక ద్రవ్యాల గ్రహీతను కూడా డీఆర్ఐ అధికారులు పట్టుకున్నారు. ఆమె కూడా కెన్యా జాతీయురాలు, ముంబైలోని వసాయ్ ప్రాంతంలో ఆమెను అరెస్ట్ చేశారు.
'నార్కోటిక్ డ్రగ్స్ అండ్ సైకోట్రోపిక్ సబ్స్టాన్సెస్'  చట్టం-1985 కింద రవాణాదారు & గ్రహీత ఇద్దరినీ అధికారులు అరెస్టు చేశారు. విచారణ కొనసాగుతోంది.
ఈ ఏడాది జనవరి-జులైలో, దేశవ్యాప్తంగా 42 కేసుల్లో 31 కిలోల కొకైన్, 96 కిలోల హెరాయిన్ను డీఆర్ఐ అధికారులు స్వాధీనం చేసుకున్నారు.
రక్షణ మంత్రిత్వ శాఖ
అత్యాధునిక అగ్ని ప్రైమ్ బాలిస్టిక్ క్షిపణిని విజయవంతంగా పరీక్షించిన డీఆర్డీఓ
రక్షణ పరిశోధన మరియు అభివృద్ధి సంస్థ  అత్యాధునికమైన కొత్త తరం అగ్ని ప్రైమ్ బాలిస్టిక్ క్షిపణిని విజయవంతంగా పరీక్షించింది. ఒడిశా తీరంలో డాక్టర్ ఏపీజే అబ్దుల్ కలాం ద్వీపం నుండి జూన్ 28న ఉదయం 10.55 గంటలకు బాలాసోర్లోని దీనిని విజయవంతంగా పరీక్షించారు. తూర్పు తీరం వెంబడి ఉన్న వివిధ టెలిమెట్రీ మరియు రాడార్ స్టేషన్ల ద్వారా.. ఈ క్షిపణి ప్రయోగాన్ని లక్ష్య ఛేదనను పర్యవేక్షించారు. ఈ క్షిపణి టెక్స్ట్ బుక్ పథాన్ని.. అనుసరించింది. ఈ క్షిపణిమిషన్ లక్ష్యాలను అత్యధిక స్థాయి కచ్చితత్వంతో నిర్ధారిత లక్ష్యాలను చేరుకుంది. అగ్ని పీ క్షిపణుల అగ్ని తరగతి యొక్క కొత్త తరం అధునాతన వేరియంట్. ఇది 1,000 నుండి 2,000 కిలోమీటర్ల మధ్య శ్రేణి సామర్ధ్యంతో కూడిన క్యానిస్టరైజ్డ్ క్షిపణి.
(Visitor Counter : 332
సాంస్కృతిక మంత్రిత్వ శాఖ
వర్చువల్ దారిలో నేషనల్ గ్యాలరీ ఆఫ్ మోడ్రన్ ఆర్ట్ 
"ఎన్జీఎంఏ కే సంగ్రహ్ సే" పేరిట వర్చువల్ విధానంలో కళాఖండాల ప్రదర్శన
ఈ వారపు అంశం 'ఆర్టిస్ట్ బై ఆర్టిస్ట్స్', శ్రీ రవీంద్రనాథ్ ఠాగూర్కు అంకితం
దిల్లీలోని 'నేషనల్ గ్యాలరీ ఆఫ్ మోడ్రన్ ఆర్ట్' ను లాక్డౌన్ కారణంగా తత్కాలికంగా మూసివేసినా, సరికొత్త దారిలో ప్రదర్శన ఉత్సాహన్ని కొనసాగిస్తున్నారు. "ఎన్జీఎంఏ కే సంగ్రహ్ సే" ప్రదర్శనను వర్చవల్ పద్ధతిలో తీసుకొచ్చారు. తన సంగ్రహాలయంలోని అరుదైన, ఇప్పటివరకు ఎవరూ చూడని కళాఖండాలను ఎన్జీఎంఏ ప్రదర్శించనుంది. ఎన్జీఎంఏ ప్రతిష్టాత్మక సేకరణల నుంచి వారం/రోజువారీ థీమ్ల పద్ధతిలో ఈ ప్రదర్శనలు ఇస్తారు.
7 మే 2020న ఠాగూర్ 159వ జయంతి
ఈ వారపు థీమ్ అయిన 'ఆర్టిస్ట్ బై ఆర్టిస్ట్స్'ను గురుదేవ్ రవీంద్రనాథ్ ఠాగూర్కు అంకితం చేశారు. 7 మే 2020న ఠాగూర్ 159వ జయంతి సందర్భంగా ఈ కార్యక్రమాన్ని నిర్ణయించారు. మరిన్ని ఉత్సాహభరిత, ఆలోచింపజేసే థీమ్లోను రానున్న రోజుల్లోనూ ప్రదర్శిస్తారు. కళాకారులు, కళాప్రియులు, విద్యార్థులు, ఉపాధ్యాయులు, ఇతరులు అరుదైన కళాఖండాలను ఇంటి నుంచే చూసే అవకాశాన్ని ఈ వర్చువల్ ప్రదర్శన అందిస్తోంది.
జామినీ రాయ్, రాజా రవివర్మ వంటి మహామహులపై నేషనల్ గ్యాలరీ ఆఫ్ మోడ్రన్ ఆర్ట్ గతంలోనూ వర్చువల్ ప్రదర్శనలు ఇచ్చింది. అంతర్జాతీయ మహిళా దినోత్సవం, అంతర్జాతీయ నృత్య దినోత్సవం, అంతర్జాతీయ కార్మికుల దినోత్సవం వంటి అంతర్జాతీయ రోజుల స్మారకార్థం వర్చువల్ పద్ధతిలో శాశ్వత సేకరణలను కూడా పంచుకుంది.
ఎన్జీఎంఏ డైరెక్టర్ జనరల్ శ్రీ అద్వైత చరణ్ గర్నాయక్ మాట్లాడుతూ, "కొవిడ్-19 లాక్డౌన్ కారణంగా ప్రదర్శనశాలను మూసేయడం మా స్ఫూర్తిని దెబ్బతీయలేకపోయింది, మా సందర్శకులతో కలవకుండా మమ్మల్ని ఆపలేకపోయింది. పైగా, వెబ్, సామాజిక మాధ్యమాల ద్వారా ప్రపంచవ్యాప్తంగా ఉన్న ప్రేక్షకులను కలవడానికి మాకు ఉత్సాహభరితమైన కొత్త అవకాశాన్ని అందించింది. మా ప్రయత్నాలను సమాజం ఎంతో చక్కగా స్వాగతించింది. భవిష్యత్తులోనూ ఇదే దారిలో కొనసాగగలమని ఆశిస్తున్నాం."
యు పి ఎస్ సి
యూపీఎస్సీ 2022 డిసెంబర్ నియామక ఫలితాల తుది జాబితా విడుదల
2022 డిసెంబర్ నెల నియామక ఫలితాలను యూనియన్ పబ్లిక్ సర్వీస్ కమిషన్ ఖరారు చేసింది. ఈ జబితాలో పేరున్న అభ్యర్థులకు పోస్ట్ ద్వారా వ్యక్తిగతంగా సమాచారం అందుతుంది.
పూర్తి వివరాల కోసం ఈ లింక్పై క్లిక్ చేయండి
ప్రధాన మంత్రి కార్యాలయం
నేపాల్లోని లుంబినిలో బౌద్ధ సంస్కృతి-వారసత్వంపై భారత అంతర్జాతీయ కేంద్రానికి శిలాఫలకం ఆవిష్కరణ
భారత, నేపాల్ ప్రధానమంత్రులు శ్రీ నరేంద్ర మోదీ, గౌరవనీయులైన షేర్ బహదూర్ దేవ్బా ఇవాళ నేపాల్లోని లుంబినిలోగల లుంబినీ సన్యాసుల కేంద్రంలో ‘బౌద్ధ సంస్కృతి-వారసత్వంపై భారత అంతర్జాతీయ కేంద్రం నిర్మాణానికి శిలాఫలకం ఆవిష్కరించారు. న్యూఢిల్లీలోని అంతర్జాతీయ బౌద్ధ సమాఖ్య , నేపాల్లోని లుంబిని డెవలప్మెంట్ ట్రస్ట్ ల మధ్య 2022 మార్చిలో కుదిరిన ఒప్పందాలపై సంతకాలు చేసిన మేరకు అక్కడ ఎల్డీటీ తనకు కేటాయించిన స్థలంలో ఐబీసీ ఈ కేంద్రాన్ని నిర్మిస్తుంది.
ఇందులో భాగంగా ప్రధానమైన మూడు బౌద్ధ సంప్రదాయాలు ‘థేరవాద, మహాయాన, వజ్రయాన’లకు అనుగుణంగా అక్కడి సన్యాసులు శిలాఫలక ఆవిష్కరణ వేడుక నిర్వహించారు. అనంతరం ప్రధానమంత్రులు ఇద్దరూ కేంద్రం నమూనాను కూడా ఆవిష్కరించారు.
ఈ కేంద్ర నిర్మాణం పూర్తయితే బౌద్ధమతం ఆధ్యాత్మిక ప్రబోధాల సారాంశాన్ని ఆస్వాదించడం కోసం ప్రపంచం నలుమూలల నుంచి వచ్చే యాత్రికులు, పర్యాటకులకు ఆతిథ్యమిచ్చే అంతర్జాతీయ సౌకర్యంగా ఈ కేంద్రం ఉపయోగపడుతుంది. ఇది అత్యాధునిక రీతిలో నిర్మిస్తున్న భవనం... అందువల్ల ఇంధనం, నీరు, వ్యర్థాల నిర్వహణ పరంగా నికరశూన్య ప్రమాణాలకు తగినట్లుగా రూపొందుతుంది. ఇందులో ప్రార్థన మందిరాలు, ధ్యాన కేంద్రాలు, గ్రంథాలయం, ప్రదర్శన మందిరం, ఫలహారశాల, కార్యాలయాలు తదితర సౌకర్యాలన్నీ ఉంటాయి.
(
రైల్వే మంత్రిత్వ శాఖ
ఆదివారం ఉదయానికి దిల్లీ, తెలంగాణ, యూపీకి రికార్డు స్థాయిలో 250 మె.ట. ఎల్ఎంఓ సరఫరా చేయనున్న ఆక్సిజన్ ఎక్స్ప్రెస్లు
రెండో ఆక్సిజన్ ఎక్స్ప్రెస్ ద్వారా రేపు సాయంత్రానికి 120 మె.ట. ద్రవరూప వైద్య ఆక్సిజన్ అందుకోవడానికి సిద్ధంగా ఉన్న దిల్లీ
ఇవాళ హరియాణాకు అందిన 79 టన్నుల వైద్య ఆక్సిజన్
ఇప్పటివరకు 813 టన్నుల ద్రవరూప వైద్య ఆక్సిజన్ సరఫరా చేసిన రైల్వేలు
ద్రవరూప వైద్య ఆక్సిజన్  పంపిణీలో వేగాన్ని మరింత పెంచిన రైల్వే శాఖ, ఇప్పటివరకు 813 మెట్రిక్ టన్నులను 56 ట్యాంకర్ల ద్వారా వివిధ రాష్ట్రాలకు సరఫరా చేసింది. 14 ఆక్సిజన్ ఎక్స్ప్రెస్లు తమకు కేటాయించిన పనిని ఇప్పటికే పూర్తి చేయగా, మరో 5 రైళ్లు 18 ట్యాంకర్లలో 342 మె.ట. ఆక్సిజన్తో గమ్యస్థానాలకు వెళ్తున్నాయి. సాధ్యమైనంత తక్కువ సమయంలో వీలైనంత ఎక్కువ ఎల్ఎంఓను ఆయా రాష్ట్రాలకు చేర్చడానికి రైల్వే శాఖ ప్రయత్నిస్తోంది.
ఐదు ట్యాంకర్లతో కూడిన రెండు ఆక్సిజన్ ఎక్స్ప్రెస్ల ద్వారా హరియాణాకు ఇవాళ 79 మె.ట. ఎల్ఎంఓ అందింది. 2 ట్యాంకర్లలో 30.6 మె.ట. తీసుకువచ్చే మూడో రైలు అంగుల్లో ఇప్పటికే బయలుదేరింది.
బొకారో నుంచి జబల్పూర్, సాగర్ వచ్చిన రెండో ఆక్సిజన్ ఎక్స్ప్రెస్ ద్వారా 70.77 మె.ట. ఎల్ఎంఓను మధ్యప్రదేశ్ శుక్రవారం అందుకుంది. రూర్కెలా నుంచి 22.19 మె.ట.లతో ఇప్పటికే బయల్దేరిన మూడో రైలు ఈ రాత్రికి జబల్పూర్ చేరుకోనుంది.
బొకారో నుంచి మూడు ట్యాంకర్లలో 44.88 మె.ట. ఆక్సిజన్ను తీసుకుని మరో రైలు ఉత్తరప్రదేశ్ బయల్దేరింది. ఆ రాష్ట్రానికి ఇది 8వ ఆక్సిజన్ ఎక్స్ప్రెస్. యూపీకి ఇప్పటివరకు 355 మె.ట. అందగా, మరింత ఆక్సిజన్ ప్రయాణమార్గంలో ఉంది.
దుర్గాపూర్ నుంచి 120 మె.ట. ఆక్సిజన్ను నింపుకుని బయల్దేరిన ఆరు ట్యాంకర్లు మరో 24 గంటల్లో దిల్లీ చేరుకుంటాయి.
అంగుల్ నుంచి తెలంగాణకు 124.26 మె.ట. ఆక్సిజన్తో ఒక ఎక్స్ప్రెస్ రైలు బయల్దేరింది. ఇది తెలంగాణకు మొదటి ఆక్సిజన్ ఎక్స్ప్రెస్.
ఇప్పటివరకు, మహారాష్ట్రకు 174 మె.ట., యూపీకి 355 మె.ట., మధ్యప్రదేశ్కు 134.77 మె.ట., దిల్లీకి 70 మె.ట., కలిపి మొత్తం 813 మె.ట. ద్రవరూప వైద్య ఆక్సిజన్ను రైల్వే శాఖ సరఫరా చేసింది. తెలంగాణకు బయల్దేరిన ఆక్సిజన్ ఎక్స్ప్రెస్ అతి త్వరలోనే అక్కడకు చేరుకోనుంది.
రసాయనాలు, ఎరువుల మంత్రిత్వ శాఖ
హిందుస్థాన్ ఉర్వారక్ & రసాయాన్ లిమిటెడ్ -సింద్రీ మరియు బరౌని ప్రాజెక్టుల పురోగతితో పాటు, కోల్ గ్యాసిఫికేషన్ టెక్నాలజీ ఆధారంగా దేశం లోని మొట్టమొదటి యూరియా ప్లాంట్ అయిన తాల్చేర్ ఫెర్టిలైజర్స్ లిమిటెడ్  పురోగతిని కూడా సమీక్షించిన - కేంద్ర రసాయనాలు, ఎరువుల శాఖ మంత్రి డాక్టర్ మన్సుఖ్ మాండవీయ
“25 ఎల్.ఎం.టి.పి.ఏ. కంటే ఎక్కువగా యూరియాను దేశీయంగా ఉత్పత్తి చేయడంతో పాటు, ఇదే మొత్తంలో యూరియా దిగుమతిని తగ్గించడంలో ఈ రెండు ప్లాంట్లు సహాయపడతాయి."
“ఆత్మనిర్భర్ భారత్” మరియు “ఆత్మనిర్భర్ కృషి” సాధించడానికి ఈ ప్లాంట్ల నుండి ఉత్పత్తి అవుతున్న స్వదేశీ యూరియా, ఒక ముందడుగవుతుందన్న - డా. మన్సుఖ్ మాండవీయ
"యూరియా ఉత్పత్తి లో భారతదేశం ఆత్మనిర్భర్ అవుతుంది"
హిందుస్థాన్ ఉర్వారక్ & రసాయాన్ లిమిటెడ్ -సింద్రీ మరియు బరౌని ప్రాజెక్టుల పురోగతిని కేంద్ర రసాయనాలు, ఎరువుల శాఖ మంత్రి డాక్టర్ మన్సుఖ్ మాండవీయ సమీక్షించారు. హెచ్.యూ.ఆర్.ఎల్-బరౌనీ మరియు సింద్రీ ప్లాంట్ల నుంచి యూరియా ఉత్పత్తి ని త్వరలో ప్రారంభించేందుకు భారత ప్రభుత్వం కట్టుబడి ఉందని ఈ సమావేశంలో కేంద్ర మంత్రి హామీ ఇచ్చారు. "ఈ రెండు ప్లాంట్లు 25 ఎల్.ఎం.టి.పి.ఏ. కంటే ఎక్కువగా యూరియాను దేశీయంగా ఉత్పత్తి చేయడంతో పాటు, ఇదే మొత్తంలో యూరియా దిగుమతిని తగ్గించడంలో సహాయపడతాయి." అని ఆయన పేర్కొన్నారు.
అమ్మోనియా / యూరియా ఉత్పత్తి కోసం కోల్ గ్యాసిఫికేషన్ టెక్నాలజీ ఆధారంగా దేశంలోనే మొట్టమొదటి యూరియా ప్లాంట్ అయిన తాల్చేర్ ఫెర్టిలైజర్స్ లిమిటెడ్  సంస్థ ప్రగతి ని కూడా కేంద్ర మంత్రి సమీక్షించారు. టి.ఎఫ్.ఎల్. ఉత్పత్తి సామర్థ్యం 12.7 ఎల్.ఎం.టి.పి.ఏ. గా ఉంది. టి.ఎఫ్.ఎల్. ను 2024 సంవత్సరంలో ప్రారంభించాలని అంచనా వేయడం జరిగింది.
ఈ ప్లాంట్ల నుంచి స్వదేశీ యూరియా ఉత్పత్తి “ఆత్మనిర్భర్-భారత్” మరియు “ఆత్మనిర్భర్-కృషి” సాధించడానికి ఒక ముందడుగని డాక్టర్ మన్సుఖ్ మాండవీయ వ్యాఖ్యానించారు. "ప్రభుత్వ కేంద్రీకృత ప్రయత్నాల ద్వారా, భారతదేశం యూరియా ఉత్పత్తిలో స్వావలంబన గా మారడంతో పాటు, ఈ ప్లాంట్లు ఒక్కొక్కటి 500 మందికి ప్రత్యక్షంగా, మరో 1500 మందికి పరోక్షంగా ఉపాధి కల్పిస్తాయి." అని ఆయన పేర్కొన్నారు.
నేషనల్ థర్మల్ పవర్ కార్పొరేషన్ , ఇండియన్ ఆయిల్ కార్పొరేషన్ లిమిటెడ్ , కోల్ ఇండియా లిమిటెడ్  మరియు ఫర్టిలైజర్స్ కార్పొరేషన్ ఆఫ్ ఇండియా లిమిటెడ్  / హిందుస్థాన్ ఫర్టిలైజర్ కార్పొరేషన్ లిమిటెడ్  వంటి నామినేటెడ్ పి.ఎస్.యు.లతో జాయింట్ వెంచర్ కంపెనీని ఏర్పాటు చేయడం ద్వారా గోరఖ్పూర్, సింద్రీ మరియు బరౌని యూనిట్ల పునరుద్ధరణను ప్రభుత్వం తప్పనిసరి చేసింది, దీని ప్రకారం, గోరఖ్ పూర్, సింద్రి, బరౌనీ లలో ఒక్కొక్కటి 12.7 ఎల్.ఎం.టి.పి.ఏ. సామర్ధ్యం గల గ్యాస్ ఆధారిత అమ్మోనియా యూరియా ప్లాంట్ లను ఏర్పాటు చేయడం కోసం, ఎన్.టి.పి.సి., ఐ.ఓ.సి.ఎల్., సి.ఐ.ఎల్. సంస్థలు ఒక్కొక్కటి 29.67 శాతం చొప్పున, ఎఫ్.సి.ఐ.ఎల్. సంస్థ 11 శాతం చొప్పున ఈక్విటీ భాగస్వామ్యంతో, హిందుస్థాన్ ఉర్వారక్ & రసాయాన్ లిమిటెడ్ అనే జాయింట్ వెంచర్ కంపెనీ అనే సంస్థ ను ఏర్పాటు చేయడం జరిగింది.
గ్యాస్ అథారిటీ ఆఫ్ ఇండియా ; కోల్ ఇండియా ; రాష్ట్రీయ కెమికల్స్ అండ్ ఫర్టిలైజర్స్ లిమిటెడ్ ; ఎఫ్.సి.ఐ.ఎల్. వంటి నామినేటెడ్ పి.ఎస్.యు.ల. జాయింట్ వెంచర్ కంపెనీని ఏర్పాటు చేయడం ద్వారా నామినేషన్ పద్ధతిలో తాల్చెర్ యూనిట్ను పునరుద్ధరించాలని ప్రభుత్వం ఆదేశించింది. దీని ప్రకారం, జి.ఏ.ఐ.ఎల్., ఆర్.సి.ఎఫ్., సి.ఐ.ఎల్. ల 31.85 శాతం ఈక్విటీ భాగస్వామ్యంతో తాల్చేర్ ఫెర్టిలైజర్స్ లిమిటెడ్  అనే జాయింట్ వెంచర్ కంపెనీ ని ఏర్పాటు చేయడం జరిగింది, కాగా, ఎఫ్.సి.ఐ.ఎల్. సంస్థ ఇందులో 4.45 శాతం ఈక్విటీని కలిగి ఉంది.
సమాచార, ప్రసార మంత్రిత్వ శాఖ
దిల్లీ ప్రభుత్వానికి సీసీఆర్జీఏ నోటీసు
ఈనెల 16వ తేదీన దిల్లీ ప్రభుత్వం ఇచ్చిన పత్రిక ప్రకటనపై, సుప్రీంకోర్టు నిర్దేశిత "కమిటీ ఆన్ కంటెంట్ రెగ్యులేషన్ ఇన్ గవర్నమెంట్ అడ్వర్టైజింగ్"  నోటీసు జారీ చేసింది. ఈ ప్రకటనపై సామాజిక మాధ్యమాల్లో అనేక సందేహాలు వెల్లువెత్తాయి. ముంబై వార్తాపత్రికల్లో దిల్లీ ప్రభుత్వం ప్రకటన ఇవ్వాల్సిన అవసరం ఏంటని, రాజకీయ లబ్ధి కోసమే ఆ ప్రకటన ఇచ్చారని నెటిజన్లు ప్రశ్నలు కురిపించారు. దీనిని సుప్రీంకోర్టు కమిటీ సుమోటోగా విచారణకు తీసుకుంది. దిల్లీ ప్రభుత్వ విద్యా విభాగం, సమాచార&ప్రచార డైరెక్టరేట్ ఈ ప్రకటనను ఇచ్చాయి.
2015 మే 13న వెలువడిన సుప్రీంకోర్టు మార్గదర్శకాల ప్రకారం.., "ప్రభుత్వ ప్రకటనల్లోని సమాచారం రాజ్యాంగ, చట్టబద్ధ బాధ్యతలకు, పౌరుల హక్కులు, అర్హతలకు సంబంధించి ఉండాలి".
ఈ మార్గదర్శకాల ప్రకారం దిల్లీ ప్రభుత్వం సమాధానం ఇవ్వాలంటూ, నోటీసు అందుకున్న నాటి నుంచి 60 రోజుల గడువును సుప్రీంకోర్టు కమిటీ ఇచ్చింది. ఈ క్రింది అంశాలకు దిల్లీ ప్రభుత్వం సమాధానం ఇవ్వాలి:
i. పత్రిక ప్రకటనకు ఖజానా నుంచి చేసిన ఖర్చు
ii. ప్రకటన ఉద్దేశం, దిల్లీ బయటి పత్రికలకు ప్రత్యేకంగా ప్రకటన ఇవ్వడంలో గల ఉద్దేశం
iii. రాజకీయ వ్యక్తుల స్తుతిని అడ్డుకునే సుప్రీంకోర్టు మార్గదర్శకాలను ఈ ప్రకటన ఎలా ఉల్లంఘించదు?
iiii. ప్రకటనకు సంబంధించిన మీడియా ప్రణాళిక, ప్రచురించిన సంస్థల పేర్లు, వాటి సంచికల సమర్పణ
2015 మే 13వ తేదీన సుప్రీంకోర్టు జారీ చేసిన మార్గదర్శకాలకు అనుగుణంగా, 2016 ఏప్రిల్ 6వ తేదీన, సంబంధిత రంగాల్లో నిపుణులు, నిష్పాక్షికంగా వ్యవహరించే ముగ్గురు సభ్యుల కమిటీని కేంద్ర ప్రభుత్వం ఏర్పాటు చేసింది. ప్రభుత్వ ఖర్చుతో అన్ని మీడియాల్లో వచ్చే ప్రకటనల్లోని సమాచారాన్ని పరిశీలించడం ఈ కమిటీ విధి. ప్రభుత్వ ప్రకటనలు సుప్రీంకోర్టు సూచనలకు విరుద్ధంగా ఉన్న సందర్భంలో ప్రజలు ఫిర్యాదులు చేస్తే పరిష్కరించడానికి, తగిన సిఫారసులు చేయడానికి ఈ కమిటీకి అధికారం ఉంది. సుప్రీంకోర్టు సూచనలకు విరుద్ధంగా లేదా దూరంగా ప్రభుత్వ ప్రకటనలు ఉంటే, సుమోటోగా విచారణకు తీసుకోవచ్చు, సరిచేసుకునే చర్యలను సూచించవచ్చు.
భారత ఎన్నికల విశ్రాంత ప్రధానాధికారి శ్రీ ఓం ప్రకాశ్ రావత్, ప్రస్తుతం 'సీసీఆర్జీఏ'కి అధ్యక్షత వహిస్తున్నారు. ఏసియన్ ఫెడరేషన్ ఆఫ్ అడ్వర్టైజింగ్ అసోసియేషన్స్కు చెందిన శ్రీ రమేష్ నారాయణ్, ప్రసారభారతి బోర్డు సభ్యుడు డా.అశోక్ కుమార్ టాండన్ సభ్యులుగా ఉన్నారు.
ప్రధాన మంత్రి కార్యాలయం
నువాఖై జుహార్ సందర్భంగా ప్రజలకు శుభాకాంక్షలు తెలియజేసిన - ప్రధానమంత్రి.
నువాఖై జుహార్ శుభ సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలియజేశారు.
ఈ మేరకు ప్రధానమంత్రి ఒక ట్వీట్ చేస్తూ, "మన రైతుల కృషిని గుర్తించి, పండుగ జరుపుకోవడమే ఈ నువాఖై ప్రత్యేకత. వారి కృషి వల్లనే మన దేశానికి ఆహారం లభిస్తోంది.
ఈ పవిత్రమైన రోజు ప్రతి ఒక్కరికీ శ్రేయస్సు మరియు మంచి ఆరోగ్యాన్ని తేవాలి.
నువాఖై జుహార్!" అని ఆకాంక్షించారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
యుపిఎస్ సి మరియు సిఎస్ సిఎమ్ ల మధ్య ఎంఒయు కు ఆమోదం తెలిపిన మంత్రివర్గం
యూనియన్ పబ్లిక్ సర్వీస్ కమిశన్  కి, సివిల్ సర్వీస్ కౌన్సిల్ ఆఫ్ మంగోలియా  కు మధ్య అవగాహనపూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
సిఎస్ సిఎమ్ కు మరియు యుపిఎస్ సి కి మధ్య ఇప్పటికే ఉన్న సంబంధాన్ని ఈ ఎంఒయు బలోపేతం చేయనుంది. ఇది నియామక రంగం లో ఇరు పక్షాలు వాటి అనుభవాన్ని, ప్రావీణ్యాన్ని పరస్పరం పంచుకొనేందుకు మార్గాన్ని సుగమం చేయగలదు.(Visitor Counter : 70
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19-1 తాజా సమాచారం
భారతదేశంలో ఇప్పుడు 2 లక్షల మందికి పైగా కోవిడ్ -19 నుంచి కోలుకున్నారు.
రికవరీ రేటు 53.79% కి పెరిగింది.
గత 24 గంటల్లో కోవిడ్ -19 నుంచి కోలుకున్న 10,386 మంది రోగులతో కలిపి, ఇప్పటి వరకూ ఈ వైరస్ నుంచి మొత్తం 2,04,710 మంది కోలుకున్నారు. రికవరీ రేటు 53.79% కి పెరిగింది. ప్రస్తుతం దేశంలో 1,63,248 క్రియాశీల కోవిడ్ కేసులు వైద్యుల పర్యవేక్షణలో ఉన్నాయి.
రోజూ నమోదౌతున్న కేసుల సంఖ్యతో పోల్చి చూస్తే రికవరీ రేటు మరింత పెరుగుతోంది. ఈ నేపథ్యంలో కోవిడ్ -19 పెరుగుదలకు, రికవరీ రేటు మధ్య నిష్పత్తి పెరుగుతుండటం సకాలంలో భారతదేశం ఈ మహమ్మారిని ఎదుర్కొంటున్న వ్యూహానికి, సానుకూలమైన తీరుకు నిదర్శనం.
రాష్ట్రాలు, కేంద్ర పాలిత ప్రాంతాలతో సమన్వయం చేస్తూ, భారతదేశం లాక్ డౌన్ అమలు చేయటం, సాధారణ ప్రజల్లో ఈ వైరస్ పట్ల అవగాహన పెంపొందించటం లాంటివి ఈ మహమ్మారి క్రియాశీల వ్యాప్తిని గణనీయంగా పరిమితం చేశాయి. ప్రభుత్వానికి పరీక్షా సదుపాయాలు, ఆరోగ్య మౌలిక సదుపాయాలు లాంటివి పెంచేందుకు లాక్ డౌన్ సమయం వెసులుబాటు అందించింది. ఇది కోవిడ్ -19 కేసులను సకాలంలో గుర్తించటం మరియు క్లినికల్ నిర్వహణ ద్వారా మెరుగైన రికవరీ రేటు దిశగా దేశాన్ని ముందుకు తీసుకువెళుతోంది. ఈ తేడా ప్రభుత్వం సకాలంలో ముందుస్తుగా తీసుకున్న నిర్ణయాలతో పాటు ఎంతో మంది ముందు వరుస కార్మికుల సమిష్టి కృషికి నిదర్శనం.
ప్రభుత్వ పరీక్షా కేంద్ర సంఖ్యను 703కు, ప్రైవేట్ పరీక్షా కేంద్రాల సంఖ్యను 257కు  పెంచారు. దీని విభజన ఈ క్రింది విధంగా ఉంది.
రియల్ టైమ్ ఆర్.టి.పి.సి.ఆర్. ఆధారిత పరీక్షా కేంద్రాలు – 541 
ట్రూనాట్ ఆధారిత పరీక్షా కేంద్రాలు – 345 
సి.బి.ఎన్.ఏ.ఏ.టి. ఆధారిత పరీక్షా కేంద్రాలు – 74 
గత 24 గంటల్లో 1,76,959 నమూనాలను పరీక్షించారు. ఇప్పటి వరకూ పరీక్షించిన మొత్తం నమూనాల సంఖ్య 64,26,627.
కోవిడ్ మరియు నాన్ కోవిడ్ ఆసుపత్రి విభాగాల్లో పని చేసే ఆరోగ్య సంరక్షణ కార్మికుల నిర్వహణ కోసం మంత్రిత్వ శాక ఓ అడ్వైజరీని విడుదల చేసింది.
Page 1 of 4 Dated 18th June, 2020 Ministry of Health & Family Welfare Directorate General of Health Services .
కోవిడ్ విషయంలో తీసుకోవలసిన జాగ్రత్తలకు సంబంధించిన ఇల్లస్ట్రేషన్ గైడ్ ను కూడా మంత్రిత్వ శాఖ విడుదల చేసింది.
https://www.mohfw.gov.in/pdf/Illustrativeguidelineupdate.pdf
కోవిడ్ -19 కు సంబంధించిన సాంకేతిక సమస్యలు, మార్గదర్శకాలు మరియు సలహాలకు సంబంధించిన అన్ని ప్రామాణికమైన మరియు తాజా సమాచారం కోసం దయచేసి క్రమం తప్పకుండా ఈ క్రింది లింక్ ను సందర్శించండి.
https://www.mohfw.gov.in/ మరియు @MoHFW_INDIA
కోవిడ్ -19కు సంబంధించిన సాంకేతిక ప్రశ్నలను technicalquery.covid19[at]gov[dot]in కు మరియు ఇతర ప్రశ్నలను ncov2019[at]gov[dot]in మరియు @CovidIndiaSeva కు పంపవచ్చు.
కోవిడ్ -19 కు సంబంధించి ఇతర ప్రశ్నలు ఏవైనా ఉంటే దయచేసి ఆరోగ్య మరియు కుటుంబ సంక్షేమ మంత్రిత్వ శాఖ హెల్ప్ లైన్ నంబర్ + 91-11-23978046 లేదా 1075 కు కాల్ చేయండి. కోవిడ్ -19 రాష్ట్ర / కేంద్ర పాలిత ప్రాంతాల హెల్ప్ లైన్ సంఖ్యల జాబితా
COVID-19 పై ఏవైనా ప్రశ్నలు ఉంటే, దయచేసి ఆరోగ్య మరియు కుటుంబ సంక్షేమ మంత్రిత్వ శాఖ హెల్ప్లైన్ నెం.: + 91-11-23978046 లేదా 1075  వద్ద కాల్ చేయండి. COVID-19 లోని స్టేట్స్ / యుటిల హెల్ప్లైన్ సంఖ్యల జాబితా https://www.mohfw.gov.in/pdf/coronvavirushelplinenumber.pdf లింక్ లో అందుబాటులో ఉంది.
మంత్రిమండలి
భారతదేశం, దక్షిణాఫ్రికా లు సంయుక్తం గా తపాలా బిళ్ల లను జారీ చేసే అంశాన్ని మంత్రివర్గం దృష్టి కి తీసుకురావడమైంది
మహాత్మా గాంధీ కి సంబంధించి పీటర్మారిట్జ్బర్గ్ స్టేశన్ ఘటన జరిగి 125వ సంవత్సరం మరియు నెల్సన్ మండేలా శత జయంతి ల సందర్భం గా సంయుక్తం గా భారతదేశం, దక్షిణాఫ్రికా ల ద్వారా తపాలా బిళ్లలను విడుదల చేసే అంశాన్ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. తపాలా బిళ్ల ల సంయుక్త జారీ కి సంబంధించిన అవగాహనపూర్వక ఒప్పంద పత్రం పైన 2018 జూలై 24వ తేదీన సంతకాలయ్యాయి.
మహాత్మా గాంధీ పీటర్ మారిట్జ్బర్గ్ స్టేశన్ ఘటన కు 125 సంవత్సరాల ఇతివృత్తం తో పాటు నెల్సన్ మండేలా శత జయంతి ఉత్సవాల సందర్భం గా తపాలా బిళ్ల లను సంయుక్తం గా విడుదల చేయడానికి భారతదేశం, దక్షిణాఫ్రికా లు పరస్పరం అంగీకారాన్ని వ్యక్తం చేశాయి. సంయుక్త తపాలా బిళ్ల లు 2018 జూలై 26 వ తేదీ నాడు విడుదల అయ్యాయి.
స్మారక తపాలా బిళ్ల లు భారతదేశానికి సంబంధించి మహాత్మా గాంధీ, దక్షిణాఫ్రికా కు సంబంధించి నెల్సన్ మండేలా ల యొక్క బొమ్మ లతోను పైన ప్రస్తావించిన ఇతివృత్తాల తోను వెలువడ్డాయి.
(
రక్షణ మంత్రిత్వ శాఖ
మడగాస్కర్ లో ఫస్ట్ ట్రెయినింగ్ స్క్వాడ్రన్ శిక్షణార్థులు
ఫస్ట్ ట్రెయినింగ్ స్క్వాడ్రన్ శిక్షణార్థులు భారత నావికాదళ నౌక ఐఎన్ఎస్ శార్దూల్ లో మడగాస్కర్ లోని ఆంట్సిరనానా నౌకాశ్రయానికి వెళ్లారు. శిక్షణలో ఉన్న ఆఫీసర్లు తమ 99వ ఐఒటి కోర్సులో భాగంగా మార్చి 21-24 మధ్య విదేశ పర్యటనకు ఈ నౌకలో ప్రయాణించారు.
కోవిడ్ 19 విధి విధానాలు పాటిస్తూ, ఒకరినొకరు తాకకుండా నౌకాశ్రయ సందర్శన సాగింది. అదే విధంగా మార్చి 23న మడగాస్కర్ సాయుధ దళాలతో వర్చువల్ సమావేశం జరిగింది. అంకారణా డిఫెన్స్ జోన్ చీఫ్ జనరల్ మాంట్రిగ్ ఫిట్జ్ జెరాల్డ్, ఆంట్సిరానా నేవల్ బేస్ కమాండర్ కెప్టెన్ శామ్ హీంగ్ ట్వియాన్, ఫస్ట్ ట్రెయినింగ్ స్క్వాడ్రన్ సీనియర్ ఆఫీసర్ కెప్టెన్ అఫ్తాబ్ అహ్మద్ ఖాన్, ఐఎన్ఎస్ శార్దూల్ కమాండింగ్ ఆఫీసర్ కమాండర్ అక్షయ్ ఖన్నా పాల్గొన్నారు. అంకారణా డిఫెన్స్ జోన్ చీఫ్ నౌకకు స్వాగతం పలికారు, రెండు దేశాల రకషణ దళాల మధ్య మెరుగుపడుతున్న సంబంధాలపట్ల హర్షం వ్యక్తం చేశారు. ఈ సదస్సు అనంతరం ఆంట్సిరానానా నేవల్ బేస్ కమాండర్ కెప్టెన్ శామ్ హీంగ్ ట్వియాన్ ఐఎన్ ఎస్ శార్దూల్ ను సందర్శించారు.
24న ఐఎన్ ఎస్ శార్దూల్, మలగసీ నావికానౌక ఎం ఎన్ ఎస్ ట్రొజోనా వీడ్కోలు విన్యాసం నిర్వహించాయి. భారత్- మడగాస్కర్ దేశాల సముద్ర దళాల మధ్య సంబంధానికి ఈ ఉమ్మడి విన్యాసాలు అద్దం పట్టాయి. ఇరు దేశాల ఉమ్మడి లక్ష్యమైన సముద్ర భద్రతను, పరస్పర రాకపోకల బంధాన్ని ప్రతిబింబించాయి.
సదర్న్ నేవల్ కమాండ్ లో భాగమైన ఫస్ట్ ట్రెయినింగ్ స్క్వాడ్రన్ భారత నావికాదళ శిక్షణలో ఒక దశ. సదర్న్ నేవల్ కమాండ్ ఫ్లాగ్ ఆఫీసర్ కమాండింగ్ –ఇన్ చీఫ్ వైస్ అడ్మిరల్ ఎకె చావ్లా ఆధ్వర్యంలో ఈ శిక్షణ సాగుతోంది. భారత్-మడగాస్కర్ మధ్య బలమైన సముద్ర రక్షణ బంధం ఉంది. ఆ బంధాన్ని మరింత బలోపేతం చేసుకునే క్రమంలో భాగంగానే ఇప్పుడు ఆంట్సిరానా యాత్ర సాగింది.
ప్రధాన మంత్రి కార్యాలయం
పారాలింపిక్స్ఆటల లో బాడ్ మింటన్ లో స్వర్ణ పతకాన్ని గెలిచినందుకు శ్రీ ప్రమోద్ భగత్ కు అభినందనలుతెలిపిన ప్రధాన మంత్రి
టోక్యో లో జరుగుతున్న పారాలింపిక్స్ ఆటల లో బాడ్ మింటన్ లో స్వర్ణ పతకం గెలిచినందుకు శ్రీ ప్రమోద్ భగత్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘శ్రీ ప్రమోద్ భగత్ యావత్తు దేశ ప్రజల హృదయాల ను గెలుచుకొన్నారు. ఆయన ఒక అసహాయ శూరుడు; ఆయన సఫలత లక్షల కొద్దీ మంది కి ప్రేరణ ను ఇస్తుంది. ఆయన అసాధారణమైనటువంటి హుషారు ను, దృఢ సంకల్పాన్ని చాటారు. బాడ్ మింటన్ లో బంగారు పతకాన్ని గెలిచినందుకు ఆయన కు అభినందనలు. ఆయన భావి ప్రయాసల లో చక్కగా రాణించాలి అని ఆకాంక్షిస్తున్నాను. @PramodBhagat83’’ అని ప్రధాన మంత్రి ఒక ట్వీట్ లో పేర్కొన్నారు.